section_heading: Radnja
paragraph_text: Prije sastanka s Pauliejem na šetalištu Asbury Parka, Tony se prisjeća Božića 1995. kad je prvi put primijetio da se Pussy ponašao čudno. Kad Tony, koji je očigledno uzrujan te se osjeća krivim zbog ubojstva svoga dobrog prijatelja, upita Paulieja da li se osjeća krivim zbog likvidacije, ovaj ustvrdi kako nije žalio ni sekunde i da bi sve ponovio. Nakon što Tony kasnije u mesnici ponovno izazove raspravu na istu temu, Silvio počne doživljavati noćne more u kojima se pojavljuje Pussy. Stare uspomene bude se i kad Silvio i Paulie bivaju prisiljeni pronaći zamjenu za svoga bivšeg prijatelja koji bi glumio Djeda Mraza na božićnoj zabavi u Satriale'su. Odlučuju se za Bobbyja Bacalu zbog njegove korpulentnosti, ali kasnije požale jer se Bobby pokazuje kao užasan Djed Mraz zbog svoje sramežljivosti.